armvectores/hy_wikipedia_2023 huggingface dataset:
Իմաստաբանություն (լեզվաբանություն)

Անվան այլ կիրառումների համար տե՛ս՝ Իմաստաբանություն (այլ կիրառումներ)Իմաստաբանություն, սեմանտիկա, նշանակաբանություն (հուն․՝ σημανξίκός - նշանակվող), լեզվաբանության բաժին, զբաղվում է լեզվական տարբեր միավորների (ձևույթների, բառերի, քերականական ձևերի և այլն) իմաստների ուսումնասիրությամբ։ Այս իմաստով օգտագործվում է նաև «սեմասիոլոգիա» տերմինը։ Իմաստաբանությունը իբրև լեզվաբանության առանձին բնագավառ հանդես է եկել 19-րդ դարում և երկար ժամանակ սահմանափակվել է բառերի իմաստների ոլորտով։ Այժմ էլ մաստաբանությունը ամենից ավելի ուսումնասիրում է բառիմաստները, դրանց զարգացումն ու փոփոխությունները, կատարում են բառերի դասակարգում ըստ իմաստի, ինչպես և իմաստի ու ձևի փոխհարաբերության՝ տարբերելով հոմանիշ (այդ թվում նույնանիշ և համանիշ), հականիշ, բազմիմաստ, համանուն բառերը։ Ձևաբանության և շարահյուսության մեջ նույնպես կատարվում է հոմանիշ, համանուն, բազմիմաստ քերականական ձևերի և շարահյուսական միավորների տարբերակում։ Զանազանում են համաժամանակյա իմաստաբանություն, որն ուսումնասիրում է մի լեզվի զարգացման սահմանափակ ժամանակահատվածի (սովորաբար՝ ժամանակակից) միավորների իմաստները, և տարժամանակյա (պատմական) իմաստաբանության, որն ուսումնասիրում է մի լեզվի միավորների իմաստային զարգացումը, փոփոխությունները պատմական ավելի մեծ ժամանակաշրջանում։
Երբեմն տարբերում են ստատիկ կամ նկարագրական իմաստաբանություն, որն ուսումնասիրում է լեզվի պատմության որևէ ժամանակահատվածի բառիմաստները, և պատմական կամ էվոլյուցիոն իմաստաբանություն, որն ուսումնասիրում է բառիմաստի պատմական զարգացումը, բառերի իմաստային զարգացումը։ Իմաստանաբանության սկզբնավորումը կապվում է գերմանական բանասեր Կարլ Քրիստիան Ռայզիգի անվան հետ։


== Ծանոթագրություններ ==
Լեդին և Թափառականը (ֆիլմ)

«Լեդի և թափառականը ֆիլմ» (անգլ.՝ Lady and the Tramp), ամերիկյան ֆիլմ, որը թողարկվել է 2019 թվականի նոյեմբերի 12-ին։ Նկարահանվել է 1955 թվականի համանուն մուլտֆիլմի հիման վրա և կրկնում է նրա սյուժեն։


== Սյուժե ==
Ֆիլմը պատմում է բարձր հասարակության ներկայացուցիչ կոկեր-սպանիելի Լեդիի և Թափառական անունով շան հանդիպման պատմությունը։ Ֆիլմում ներառված է ռեստորանում սպագետիով ընթրիքի հայտնի ռոմանտիկ տեսարանը։


== Դերերում ==


=== Դերերը հնչյունավորել են ===


== Արտադրություն ==


=== Զարգացում ===
Փետրվարի 8-ին հայտարարվել է, որ Walt Disney Pictures մշակում է 1955 թվականի համանուն մուլտֆիլմի ռեմեյքը։ Ֆիլմի պրեմիերան նախատեսվել է 2019 թվականի աշնանը։ 2018 թվականի մարտի 19-ին հայտարարվել է, որ ֆիլմի ռեժիսորը Չարլի Բինն է, իսկ սցենարը կգրի Էնդրյու Բույալսկին Բրիգամ Թեյլորի հետ, որը հանդես է գալիս որպես պրոդյուսերի։


=== Դերասանական կազմ ===
2018 թվականի հուլիսին հայտարարվել է, որ Էշլի Ջենսենը, Ջասթին Թերուն և Սեմ Էլիոթը կհնչյունավորեն երեք շների։ Բացի այդ, հայտնի է դարձել, որ Քիրսի Քլեմոնսը բանակցություններ է վարել Լեդիի սեփականատեր Դարլինգի դերի կատարման համար։ 2018 թվականի օգոստոսին հայտարարվել էր, որ Թեսա Թոմփսոնը և Բենեդիկտ Վոնգն կհնչյունավորեն համապատասխանաբար Լեդիին և Բուլին, և որ Թոմաս Մաննը կկատարի Դեյմի դերը։ 2018 թվականի սեպտեմբերին հայտարարվել է, որ Իվետ Նիկոլ Բրաունը և Ադրիան Մարտինեսը կկատարեն Սառայի և  Էլիոթի դերերը։
Նկարահանումների ժամանակ օգտագործվել են իսկական շներ, որոնք մարմնավորել են ֆիլմի խորագրում հիշատակվող կերպարներին։ Նկարահանումներից մոտ երեք ամիս առաջ կենդանիներն սկսել են պատրաստվել ֆիլմի նկարահանումներին։


=== Նկարահանումներ ===
Ֆիլմի նկարահանումներն սկսվել են 2018 թվականի սեպտեմբերին։ Ֆիլմը նկարահանվել է Ատլանտայում և Սավաննայում (Ջորջիա)։ 


=== Երաժշտություն ===
Ֆիլմում հնչում է  «Սիամական կատուների երգի» նոր տարբերակը Ժանել Մոնեի կատարմամբ։ Երգը վերաշարադրել են Nate "Rocket" Wonder-ից Ռոման Ջանարթուրը և Մոնեն, քանի որ նախկին տարբերակը ներկայում ընկալվում է որպես ռասիստական և հարմարեցվելու է ֆիլմում հերոսների պատկերմանը։ Մոնեն կատարել է ևս երկու նոր երգ ֆիլմի համար։ 


== Թողարկում ==
Ֆիլմի թողարկվել է 2019 թվականի նոյեմբերի 12-ին բացառապես Disney+-ում։


== Ծանոթագրություններ ==


== Արտաքին հղումներ ==
Լեդին և Թափառականը(անգլ.) ֆիլմը Internet Movie Database կայքում
Էնգաուտ (գետ)

Էնգաուտ, գետ Հայկական լեռնաշխարհում, Ճորոխի արվարձանում, նրա աջակողմյան վտակ Օլթի գետի ձախ օժանդակը։ Սրա ափին էր գտնվում Էնգաուտ գյուղը։


== Ծանոթագրություններ ==
(3812) Լիդակսում

(3812) Լիդակսում (անգլ.՝ Lidaksum), աստերոիդ աստերոիդների հիմնական գոտում։ Հայտնաբերվել է 1965 թվականի հունվարի 11-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,174884 ա. մ., առավելագույնը մոտենում է 2,8029 ա. մ. հեռավորության վրա և հեռանում 3,5469 ա. մ.։ Արեգակի շուրջ մեկ ամբողջական պտույտ է կատարում 2066,29 երկրային օրվա ընթացքում, իր ուղեծրով շարժվելով միջինում 0,174226 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3812) Լիդակսում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լագոա Գրանդի դու Մարանիան

Լագոա Գրանդի դու Մարանիան (պորտ.՝ Lagoa Grande do Maranhão), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևմտյան մարզում։ Մտնում է Պինդարե գավառի կազմի մեջ։ Բնակչությունը կազմում է 7988 մարդ՝ 2006 թվականի տվյալներով։ Գրավում է 733,635 կմ2 տարածք։ Բնակչության խտությունը՝ 10,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.636.511,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.539,54 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,492 (տվյալները ՄԱԿ-ի զարգացման ծրագրի)


== Ծանոթագրություններ ==
Գրողների միջազգային օր

Գրողների միջազգային օր՝ մասնագիտական տոն, որը նշվում է մարտի 3-ին և կոչ է անում «չորրորդ իշխանությանը» դեմ արտահայտվել դեմոկրատական տպագրության բացասական ասպեկտներին, խուսափել սուտ հրապարակումներից, կանխամտածված կեղծիքներից, փաստերի մտադրված աղավաղումից կամ դրանց միտումնավոր անազնիվ մեկնաբանություններից քաղաքական, խմբային կամ անհատական հետաքրքրություններից ելնելով։


== Պատմություն ==
1921 թ. ստեղծվել է  ՊԵՆ ակումբը (հապավում, որը ստեղծվել է բանաստեղծ (անգլ.՝ poets), ակնարկագիր (անգլ.՝ essayists) և վեպերի հեղինակ, վիպասաններ (անգլ.՝ novelists) բառերի առաջին տառերով)։ Միագումարությամբ այս երեք տառերը ստեղծում են գրիչ բառը (անգլ.՝ pen)): 1923 թվականին Լոնդոնում տեղի է ունեցել ՊԵՆ ակումբի առաջին միջազգային կոնգրեսը։ 1986 թվականի հունվարի 12-18-ը տեղի ունեցավ  ՊԵՆ ակումբի արդեն 48-րդ միջազգային կոնգրեսը, որի մասնակիցները որոշեցին մարտի 3-ը հայտարարել «Գրողների համաշխարհային օր»։ Այդ ժամանակ պեն կենտրոններ կային գրեթե 100 հանրապետություններում։
Մեր օրերում այդ տոնը մի շարք երկրներում ընդլայնել է իր շրջանակները։ Գոյութույն ունի «Գրողների օր» և հանդիսանում է առավել հայտնի գրական գործիչներին հարգանքի հատուցման օր։


== Տես նաև ==
Գրքի և հեղինակային իրավունքի միջազգային օր


== Աղբյուրներ ==
RNews.ru(չաշխատող հղում)
Календарь праздников
Сайт Международного ПЕН-клуба
Ֆիլ Իհարթ

Ֆիլիպ Իհարթ (փետրվարի 4, 1950(1950-02-04), Coffeyville, Մոնտգոմերի շրջան, Կանզաս, ԱՄՆ), Kansas պրոգրեսիվ ռոք խմբի թմբկահար։ Նա և Ռիչ Ուիլիամսը միակ անդամներն են, որոնք հայտնվել են Կանզասի ամեն ալբոմում։ Թեև նրա հեղինակային ներդրումը խմբի մեջ մեծ չէ, նա դարձել է երկու մեծագույն հիթերի համահեղինակ՝ «Point of Know Return» և «Play the Game Tonight»։ Վերջին տարիներին նա իր վրա է վերցրել խմբի կառավարման պարտականությունները։


== Վաղ տարիներ ==
Ծնվել է Կանզաս նահանգի Կոֆֆեվիլ քաղաքում 1950 թվականի փետրվարի 4-ին։ Իհարթը սկսել է նվագել թմբուկների վրա ավագ դպրոցում։ Նա ապրել է աշխարհի տարբեր տեղերում, քանի որ նրա հայրը ծառայել է Ֆիլիպինների և Ճապոնիայի ռազմաօդային ուժերում։


== Կարիերա ==
Իհարթը կապնվել է Քերի Լիվգրենի հետ նրա «White Clover» խմբին միանալու համար, դրանից հետո, երբ լսել է, որ Լիվգրենի Կանզաս խումբը բաժանվել է։ White Clover-ի հետ նա ելույթներ է ունեցել Նոր Օռլեանի փոփ փառատոնի ժամանակ 1969 թվականին, ինչը նրա վրա մեծ ազդեցություն է թողել։ White Clover-ը շուտով վերանվանվել է Kansas-ի։ Այս երրորդ Կանզաս դարձել է հայտնի ամերիկյան պրոգրեսիվ ռոք խումբ։
1970-ականների սկզբում Իհարթը, ինչպես նաև շատ ամերիկացի երաժիշտներ, ուզում էր ավելի ուշադիր ուսումնասիրել և նվագել «բրիտանական» երաժշտության ոճով, որը հայտնի էր այն ժամանակ, դրա համար էլ տեղափոխվել է Անգլիա։ Նրան դուր չի եկել մթնոլորտը, և նա վերադարձել է Ամերիկա։ 1978 թվականին նա և երգիչ Սթիվ Ուոլշը հրավիրվել են Սթիվ Հաքեթի «Please Don't Touch» երկրորդ սոլո ալբոմին նվագելու։


== Անձնական կյանք ==
Ֆիլ Իհարթը ունի մեկ դուստր (Էյվերի) և մեկ որդի (Նոա)։ Նոայի աուտիզմի պատճառով Էհարթը դարձել է աուտիզմի պաշտպան և ուղևորվել է Վաշինգտոն, «աուտիզմի ուժ» կոնֆերանսում 2001 թվականին ելույթ ունենալու համար։ Նա ապրում է Հենրի շրջանի Ջորջիա քաղաքում իր կնոջ Լորիի հետ, Ատլանտայից ոչ հեռու այնտեղ, որտեղ նրա տունը հատուկ կառուցվել է իր որդու կարիքների համար։


== Ծանոթագրություններ ==
Verjamem

«Verjamem» (Հավատում եմ), Եվա Բոտոյի երգն էր Եվրատեսիլ 2012 երգի մրցույթի համար. Երգի հեղինակներն են Վլադիմիր Գրաիչը և Իգոր Պիրկովիչը։ Եվա Բոտոն այն կատարել է երկրորդ կիսաեզրափակչի ժամանակ 10 համարի ներքո սակայն եզրափակիչ չի անցել զբաղեցնելով 17-րդ հորիզոնակնը 31 միավորով։
Մ.Է.Գ.Վ.Ա.Խ. կամավորական ջոկատ

«Մ.Է.Գ.Վ.Ա.Խ.», կամավորական ջոկատ։ Կազմավորվել է 1989 թվականին Երևանում՝ Շենգավիթի ջոկատների միավորմամբ (անվանումը ջոկատի հիմնադիրների ազգանունների սկզբնատառերն են)։ Ունեցել է շտաբ, ռազմական խորհուրդ, դրոշ։ Ջոկատի հիմքի վրա կազմավորվել են 1992 թվականին՝ «Արծիվ-14» և 1993-1994 թվականներին՝ «Արծիվ-28» կամավորական գումարտակները։ 1989-1994 թվականներին ջոկատը մասնակցել է Հայաստանի Հանրապետության Վայքի (Խնձորուտ, Բարձրունի), Գորիսի (Կոռնիձոր, Տեղ) և Արցախի Հանրապետության Մարտակերտի (Ումուդլու, Մեծշեն, Կարմիրավան, Հակոբ Կամարի, Թալիշ, Մատաղիս), Քաշաթաղի, Կուբաթլուի, Քարվաճառի (Ջերմուկին հարող տարածք, Օմարի լեռնանցք) շրջանների, Բերդաձորի ենթաշրջանի ինքնապաշտպանական և ազատագրական մարտերին։ 1994 թվականին ջոկատի ազատամարտիկները պայմանագրային հիմունքներով ծառայության են անցել Հայկական բանակի 1-ին մոտոհրաձգային բրիգադում։ Հրամանատարը եղել է Ռ.Քելեշյանը։ Ջոկատից Հայաստանի Հանրապետության «Արիություն» մեդալով պարգևատրվել է 9, Հայաստանի Հանրապետության «Մարտական ծառայություն» մեդալով՝ 4, Հայաստանի Հանրապետության Զինված Ուժերի «Մարշալ Բաղրամյան» մեդալով՝ 4, Արցախի «Մայրական երախտագիտություն Արցախի քաջորդիներին» հուշամեդալով՝ 2։ Զոհվել է 14 ազատամարտիկ։
Սկվիրա

Սկվիրա (ուկրաիներեն՝ Сквира), քաղաք Ուկրաինայի Կիևի մարզի Սկվիրի շրջանում, շրջկենտրոն։
Չճշտված տվյալներով Սկվիրա քաղաքում բնակվում էր 18 009 մարդ։ Բնակավայրը զբաղեցնում է 63,28 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շապկինո (գյուղ, Մուչկապսկի շրջան)

Անվան այլ կիրառումների համար տե՛ս՝ ՇապկինոՇապկինո (ռուս.՝ Шапкино), գյուղ Ռուսաստանի Տամբովի մարզի Մուչկապսկի շրջանի կազմում։
Բնակչությունը 2002 թվականին գրանցված տվյալներով կազմում էր 1791 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիվեթել Էջիոֆոր

Չիվեթել Էջիոֆոր (անգլ.՝ Chiwetelu Ejiofor), հուլիսի 10, 1977(1977-07-10), Forest Gate, Նյուհեմ, Մեծ Լոնդոն, Անգլիա, Միացյալ Թագավորություն), բրիտանացի դերասան, ռեժիսոր և սցենարիստ, Օսկար և Էմմի մրցանակաբաշխության թեկնածու և հինգ անգամ եղել է Ոսկյա գլոբուս մրցանակի թեկնածու։ Դերասանը 2000 թվականին պարգևատրվել է Ջեք Թինկերի մրցանակով, իսկ 2001 թվականին առաջադրվել է Լաուրենս Օլիվերի անվան թատերական մրցանակի։ Կինեմատոգրաֆիայի բնագավառում «12 տարվա ստրկություն» պատմական դրամայում խաղացած ստրուկ Սողոմոն Նորտապի դերի համար շնորհվել է բազմաթիվ մրցանակներ, այդ թվում նաև Բրիտանական կինոակադեմիայի մրցանակ։


== Կենսագրություն ==
Բրիտանական ծագմամբ սևամորթ Չիվեթել Էջիոֆորը ծնվել է 1977 թվականի հուլիսի 10-ին Լոնդոն քաղաքում, ընտանիքը պատկանում է Igbo ժողովրդին։ Հայրը՝ Արինզ Էջիոֆորը եղել է բժիշկ։ Հոր հետ 11 տարեկան հասակում Նիգերիայում վթարի է ենթարկվել, որի արդյունքում հայրը մահացել է։ Բարեբախտաբար Չիվեթելը ողջ է մնացել, սակայն նրա ճակատին մնացին հետքեր։


== Անձնական կյանք ==
Հանդիպում է կանադացի դերասանուհի Սարի Մերսերի հետ, երեխաներ չունի։


== Ծանոթագրություններ ==
Սոլնեչնենսկի գյուղական խորհուրդ (ախտիրսկի շրջան)

Սոլնեչնենսկի գյուղական խորհուրդ  (ուկրաիներեն՝ Сонячненська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Սոլնեչնենսկի գյուղական խորհրդում բնակվում էր 1246 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Եվգենի Օնեգին (օպերա)

Անվան այլ կիրառումների համար տե՛ս՝ Եվգենի Օնեգին (այլ կիրառումներ)Եվգենի Օնեգին (ռուս.՝ Евгений Онегин, 1877 - 1878), ռուս երգահան Պյոտր Չայկովսկու օպերա յոթը տեսարանով ըստ Ալեքսանդր Պուշկինի նույնանուն ստեղծագործության։ Առաջին բեմադրությունը կայացել է Մոսկվայի Փոքր թատրոնում 1879 թ. մարտի 17 (29) Մոսկվայի կոնսերվատորիայի ուսանողների ուժերով և Նիկոլայ Ռուբինշտեյնի ղեկավարությամբ։ Պետերբուրգի Մարիինյան թատրոնում բեմադրվել է 1884 թ. հոկտեմբերի 19 (31)։ 
Հայաստանում օպերան բեմադրվել է 1943 թ. (դիրիժոր - Գ.Բուդաղյան, բեմադրիչ – Ի.Վոլչեկ), 1955 թ. (դիրիժոր- Յ.Դավթյան, բեմ.- Գ.Մելքումյան) և 1964 թ. (դիրիժոր – Ս.Չարեքյան, բեմ. – Հ.Ղափլանյան)։


== Օպերայի բովանդակությունը ==
Չայկովսկին օպերան անվանել է «Քնարական տեսարաններ», ներկայացվում է գյուղական համեստ ազնվական ընտանիքի զավակի՝ Տատյանայի ճակատագիրը։ 
Լարինների ընտանիքն ունի երկու դուստր՝ Տատյանան և Օլգան։ Տատյանան համեստ, ազնվաբարո, զգացմունքային աղջիկ է, իսկ նրա քույր Օլգան՝ զվարճասեր և թեթևամիտ։ Ընտանիքին այցելում են երկու քաղաքից ժամանած բարձրաշխարհիկ երիտասարդ՝ Լենսկին և Օնեգինը։ Տատյանան սիրահարվում է վերջինիս, և նամակով հայտնում է իր զգացմունքների մասին։ Օնեգինի կերպարը մեծամիտ է և սառնասիրտ, ուստի նա մերժում է աղջկա սերը և ավելին, սկսում է սիրահետել նրա քրոջը՝ Օլգային, ում սիրահարված էր Լենսկին։ Վերջինս մենամարտի է հրավիրում Օնեգինին և զոհվում է հենց այդ մենամարտում։
Այս դեպքից անցնում է 20 տարի։ Պետերբուրգի բարձրատոհմ հասարակության պալատներից մեկում պարահանդես է, այստեղ է նաև Օնեգինը։ Շրջելով պալատում նա հանդիպում է մի կոմսուհու և ապշած ճանաչում Տատյանային, ով ամուսնացել էր Պետերբուրգի կոմս Գրեմինի հետ։ Միայնակ մնացած Օնեգինը զղջում է և այս անգամ ինքն է սիրահարվում կոմսուհուն, սակայն Տատյանան, հավատարիմ մնալով ամուսնուն, մերժում է Օնեգինի սերը։


== Ստեղծագործությունը ==
Օպերան սկսվում է սիմֆոնիկ նախերգանքով, որտեղ հնչում է Տատյանայի ճակատագրի դրամատիկական թեման։ Հերոսների բնութագրերը օպերայում բացահայտվում են քնարական և դրամատիկական արիաների, ասերգերի և վոկալ զուգերգերի միջոցով։ Խմբերգային համարներից է գյուղական կենցաղը նկարագրող հատապտուղ հավաքող աղջիկների խմբերգը երրորդ տեսարանում։ Լիբրետոն կազմել է գրականագետ Շիլովսկին։ 
Օպերան ավարտվում է Օնեգինի զղջման ճիչերով.

«Ամո՜թ, օ՜ ողորմելի իմ ճակատագիր»։


== Ծանոթագրություններ ==
Մեյոնա

Մեյոնա (ֆր.՝ Meillonnas), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տրեֆոր Կուզիա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01219։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 11 կմ հարավ-արևմուտք Բուրկ ան Բրեսից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1298 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 866 մարդկանցից 605-ը տնտեսապես ակտիվ են եղել, 260-ը `պասիվ (ակտիվության ցուցանիշը` 70.0% է, 1999 թվականին՝ 69.3%)։ 606 ակտիվ բնակիչներից աշխատել են 576-ը (299 տղամարդ, 277 կին), գործազուրկ է եղել 30 մարդ (20 տղամարդ և 10 կին)։ 260 պասիվներից 62 հոգի եղել են աշակերտ կամ ուսանող, 99-ը՝ թոշակառու, 99 պասիվ են եղել այլ պատճառներով։


== Տեսարժան վայրեր ==
Մայոննայի ամրոց (XVI դար)։ 2007 թվականի պատմական հուշարձան
Սենտ Ուաինի եկեղեցի (1382 թվական)։ 2002 թվականի պառմական հուշարձաններ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Мейонна» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-04 
«Мейонна» (ֆրանսերեն)։ cassini.ehess.fr։ Վերցված է 2014-06-04
Շարոմսկի Կախոն

Շարոմսկի Կախոն (ռուս.՝ Шаромский Кахон), գետ  Ռուսաստանի Կամչատկա թերակղզում։ Գետի երկարությունը մոտ 13 կմ։ Թափվում է Մաշիխինսկայա գետի ձախ ափին՝ 6 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000012850


== Տես նաև ==
Միլկովկա
Գոլիգինա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերականգնում (ճարտարապետական)

Վերականգնում՝ բացատրում է վերանորոգման և շենքի նախնական տեսք վերադարձնելու աշխատանքը, առանց նոր նյութեր ներդնելու, ինչպես բացատրվել է Բուրրա Հրովարտակով։ Նրա իմաստը ներկայացնում է այն մեծ աշխատանքները, որը կատարվում է շենքի ներքին և արտաքին վերանորոգման համար, որոնք հնացել են կամ բնական աղետների պատճառով դուրս են եկել շահագործման վիճակից։
Նման օրինակներից է Միննիապոլիսի Սուրբ Պետրոս Տաճարը, որը ներկայումս ընթացքի մեջ է։ Ամենալավ օրինակներից է Սպիտակ Տան վերանորոգումը՝ 1985-1998 թթ, որի ընթացքում նրանից հեռացվեց 38 շերտ գույն և վերանորոգվեցին արտաքին ավազաքարի պատերը։


== Տես նաև ==
Վերակառուցում (ճարտարապետական)
Պահպանում (ճարտարապետական)
Դավիթ Գուրամիշվիլի

Դավիթ Գուրամիշվիլի (վրաց.՝ დავით გურამიშვილი, 1705, Սագուրամո, Քարթլիի թագավորություն - հուլիսի 21 (օգոստոսի 1), 1792, Միրգորոդ, Պոլտավայի նահանգ, Ռուսական կայսրություն), վրացի բանաստեղծ։


== Կենսագրություն ==
1729-1730 թվականներին Քարթլիի թագավոր Վախթանգ VI-ի շքախմբի հետ եղել է Մոսկվայում։ 1738 թվականին մտել է Վրաց հուսարական գունդը։ Մասնակցել է ռուս, զորքի եվրոպական արշավանքներին։ Հեղինակն է ինքնակենսագրական «Դավիթիանի» (1787) ժողովածուի, որը պարունակում է երկու պոեմ և քնարական բանաստեղծություններ։ «Վրաստանի աղետները» պոեմում պատկերել է Վրաստանի պատմության 18-րդ դարի առաջին կեսի դեպքերը։ Պոեմը մեծ ազդեցություն է թողել վրաց պոեզիայի վրա։ «Հովիվ Քացվիան» պոեմում նկարագրել է գյուղացիական կյանքը։ Քնարական բանաստեղծությունների մեծ մասը գրված է ժողովրդական ռոմանսների մոտիվներով։


== Ծանոթագրություններ ==
Բիտակովո Օզերո (գյուղ, Գլոբինոյի շրջան)

Բիտակովո Օզերո (ուկրաիներեն՝ Битакове Озеро), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Բիտակովո Օզերո գյուղում բնակվում էր 58 մարդ։ Բնակավայրը զբաղեցնում է 1041 կմ² տարածք։ Բնակչության խտությունը կազմում էր 55,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրազիլական խոհանոց

Բրազիլական խոհանոց, համարվում է Բրազիլիայի ազգային մշակույթի գլխավոր մասնիկներից մեկը։ Իր մեջ պարունակում է նաև պորտուգալական, իսպանական, հնդկական, աֆրիկական և փոքր-ինչ ֆրանսիական խոհանոցներից ճաշատեսակներ։
Բրազիլական ամեն մի շրջան ունի իր հատուկ ճաշատեսակները։ Մի շրջանում կա օրինակ հայրենի ճաշատեսակներ, իսկ մեկ այլ բրազիլական շրջանում կա ավելի շատ եվրոպական խոհանոցի ճաշատեսակներ, որոնք Բրազիլիա են բերել եվրոպական միգրանտները։ Տարատեսակ են նաև բրազիլական խոհանոցի համերը, այստեղ ամենից շատը օգտագործվում են ծովային խեցգետիներ և անտառային կենդանատեսակների միս։
Բրազիլիական ավանդական ուտեստ է համարվում Բաիի նահանգում պատրաստվող ֆեյժոադա ուտեստը, որը սակայն իր արմատներով պատկանում է աֆրիկական խոհանոցին։ Այստեղի ազգային ուտեստների հիմնական բաղադրության մեջ մտնում են տարատեսակ ձկները, որոնց որսալու համար պետք է ստանալ պետության կողմից հատուկ թույլատրություն։ Հիմնականում այդ ձկների հետ խառնում են նաև աֆրիկական տարբեր հատապտուղներ, որոնք էլ ավել են համեղ դարձնում բրազիլիական խոհանոցի ազգային ուտեստները։ Այսպիսով բրազիլիան ունի տասնյակավոր ուտեստներ, որոնք ունեն իրենց սեփական անունները և սեփական արմատները։Բրազիլացիները նաև շատ են օգտագործում բանանը իրենց սննդակարգում։


== Բնորոշ ճաշատեսակներ ==
Ֆեյժոադա (feijoada) — համարվում է բրազիլիայի խոհանոցի ամենահավատարիմ ճաշատեսակը։ Ռիո դե Ժանեյրոյում այս ուտեստը հիմնականում պատրասում են սև լոբիից, չոր մսից, ապխտած երշիկից, խոզի մսից, սխտորից, պղպեղից և լավրովի տերևներից։ Այս ուտեստը մատուցվում է կապույտ ամանով, մանիոկիի այլուրով, և այս ուտեստը համտեսողին խորհուրդ է տրվում մինչ համտես անելը երազանք պահել, որը անպայման կկատարվի։ Ֆեյժոդայի մեջ ավելացնում են նաև նարինջի կեղևներ, կաղամբ և պղպեղի սոուս։
Բրինձ լոբու հետ։
Ֆարոֆա — մանիոկի այլուրի տապակած տեսակը։
Բակալյաու — ուտեստ՝ պատրաստված չոր ձկից։
Տակակո։
Վատապի — կակղամորթերից պատրաստված ուտեստ։
Սարապետեու (Sarapateu) — խողի երիկամից կամ էլ խոզի սրտից պատրաստված ուտեստ։ Նրան ավելացնում են լոլիկ, պղպեղ և սոխ։
Կարուրու (Caruru)։Ամազոնկիի շրջաններում բնորոշ ուտեստ համարվում է պատոն և տուկուպին (pato no tucupi), պատրաստված բադի մսից։
Ռիո Գրանդի դու Սուլում գլխավոր ազգային ուտեստ է համարվում շուրասկոն (churrasco)։ Նա պատրաստված է տավարի մսից։


== Խմիչքներ ==
Մատե.
Գարեջուր
Կաշասա — օղի, վերամշակված տրոսնիկայի սպիրտից։
Կայպիրինա — կոկտեյլ պատրաստված կաշասիից, լիմոնի հյութից, շաքարավազից և սառույցից։
Գուարանա — սառը խմիչք, պատրաստված գուարանների պտուղներից։
Մոնդոնիեդո

Մոնդոնիեդո  (իսպ.՝ Mondoñedo), բնակավայր և մունիցիպալիտետ Իսպանիայում։ Գտնվում է Լուգո պրովինցիայում (Գալիսիա ինքնավար համայնքում)։ Մունիցիպալիտետը գտնվում է Լա Մարինիա շրջանում։ Տարածքը կազմում է 144 կմ² Բնակչությունը՝ 4406 մարդ (2010 թվականի տվյալներով)։


== Արտաքին հղումներ ==
Fotos y eventos(չաշխատող հղում)
Mondoñedo
Fotos de Mondoñedo
Mondoñedo
Información sobre Mondoñedo
Su historia
Այասերդաղ

Այասերդաղ, լեռ Հայկական լեռնաշխարհում, Պոնտական լեռնահամակարգում։ Գտնվում է Տրապիզոնի նահանգի Գյումուշխանեի գավառում, Գյումուշխանե քաղաքից մոտ 19 կմ հյուսիս, Զիգանադաղի և Մուրադդաղի միջև։ Լեռան ստորոտում գտնվում են հայկական եկեղեցու ավերակներ։


== Ծանոթագրություններ ==
Չերնոգոլովա

Չերնոգոլովա (ուկրաիներեն՝ Чорноголова), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Չերնոգոլովա գյուղում բնակվում էր 1 348 մարդ։ Բնակավայրը զբաղեցնում է 92809 կմ² տարածք։ Բնակչության խտությունը կազմում էր 14,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդրու Յոհան Կուզա

Ալեքսանդրու Յոհան Կուզա (ռումիներեն՝ Alexandru Ioan Cuza, մարտի 20, 1820(1820-03-20), Բիլրադ, Տուտովա շրջան, Մոլդովական իշխանություն - մայիսի 3 (15), 1873 կամ մայիսի 15, 1873(1873-05-15), Հայդելբերգ, Բադենի Մեծ Դքսություն, Գերմանական կայսրություն), Մոլդովայի և Վալախիայի միացյալ իշխանության (1859-1862 թթ.) տիրակալ (հոսպոդար), ռումինական պետության (1862-1866 թթ.) ղեկավար։
Մասնակցել է 1848 թվականի հեղափոխությանը, վտարվել Մոլդովայից։ Վերադարձել է 1850 թվականին և ղեկավարել երկու իշխանությունների միավորման պայքարը։
1859 թվականին ընտրվել է Մոլդովայի, ապա Վալախիայի հոսպոդար։ Կուզայի կառավարման օրոք ավարտվել է (1862 թ.) Ռումինիայի միասնական պետության ստեղծումը։ Ռումին, հետադեմ բոյարների ճնշման տակ 1866 թվականին հրաժարվել է իշխանությունից։


== Ծանոթագրություններ ==
Քլակսվուիկ

Քլակսվուիկ, (ֆար.՝ Klaksvík) քաղաք Դանիայի Թագավորության անդրծովյան կախյալ տարածքում՝ Ֆարերյան կղզիներում։ Քաղաքը տեղակայված է Բորոյ կղզու վրա։ Ըստ 2006 թվականի մարդահամարի տվյալների, քաղաքի բնակչությունը կազմում է 4 645 մարդ։


== Քույր քաղաքներ ==
 Շոտլանդիա, Ուիք
 Դանիա, Գրենո
 Իսլանդիա, Կոուպավոգյուր
 Շվեդիա, Նորչյոպինգ
 Դանիա, Օդենսե
 Գրենլանդիա, Սիսիմիուտ
 Ֆինլանդիա, Տամպերե
 Նորվեգիա, Տրոնհեյմ


== Արտաքին հղումներ ==

Official website of Klaksvík Municipality (in Faroese and English)
Faroeislands.dk - page about Klaksvík
The Tourist Information Centre in the Northern Islands - page about Klaksvík Archived 2016-03-04 at the Wayback Machine.
Website of the Port of Klaksvík
Մալիե Բուչկի (գյուղ, Սախնովշչինսկի շրջան)

Մալիե Բուչկի (ուկրաիներեն՝ Малі Бучки), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1854 թվականին։
2001 թվականի տվյալներով Մալիե Բուչկի գյուղում բնակվում էր 76 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 185,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբիետինաթթու

Աբիետինաթթու, 
  
    
      
        
          C
          
            20
          
        
        
          H
          
            30
          
        
        
          O
          
            2
          
        
      
    
    {\displaystyle C_{20}H_{30}O_{2}}
  , օրգանական թթու։ Հալման ջերմաստիճանը՝ 172 °C–175 °C, եռմանը՝ 248 °C–250 °C։ Լուծվում է օրգանական լուծիչներում։ Ջրում չի լուծվում։ Բևեկնախեժի բաղադրիչ մասն է։ Ստացվում է բևեկնախեժը սառցային քացախաթթվի հետ տաքացնելով և անջատված բյուրեղները բազմակի վերաբյուրեղացնելով։
Հեշտությամբ օքսիդանում է, ռեակցիայի մեջ է մտնում ծծմբական (սուլֆացում) և ազոտական (նիտրացում) թթուների հետ, մասնակցում դիենային սինթեզին։ Աբիետինաթթուն հիմքերի հետ առաջացնում է աղեր, որոնցից ալկալիական մետաղների աղերն ունեն լվացող հատկություն, օգտագործվում են օճառ և լաքեր պատրաստելու համար։


== Ծանոթագրություններ ==
Օսկար Գամասո Միկո

Օսկար Գամասո Միկո (իսպ.՝ Óscar Gamazo Micó, ապրիլի 17, 1976(1976-04-17), Գանդիա, Վալենսիա, Վալենսիա, Իսպանիա), իսպանացի պետական և քաղաքական գործիչ, մասնագիտությամբ՝ իրավաբան։ Իսպանիայի 12-րդ գումարման պատգամավորական ժողովի անդամ։


== Կենսագրություն ==
Օսկար Գամասո Միկոն ծնվել է 1976 թվականի ապրիլի 17-ին Իսպանիայի Գանդիա քաղաքում։ Ավարտել է Վալենսիայի համալսարանի իրավագիտության ֆակուլտետը՝ ստանալով իրավաբանի մասնագիտական որակավորում։ Դրանից հետո սովորել է նույն համալսարանի միջազգային հարաբերությունների բաժնի ասպիրանտուրան։
Չնայած նրան, որ լիցենզավորված փաստաբանի որակավորման՝ նա չի աշխատել իր մասնագիտությամբ, քանզի նվիրվել է քաղաքականությանը։ 1994 թվականին անդամակցել է պահպանողական ժողովրդական կուսակցությանը, իսկ 1995 թվականից զբաղեցրել է տարբեր պաշտոններ (օրինակ՝ կուսակցության գլխավոր իրավախորհրդատուն)։
2000-2003 թվականներին եղել է Գանդիա քաղաքի ավագանու խորհրդի անդամ, իսկ 2007 թվականի ընտրություններից հետո ընտրվել է Պոտրիեսի քաղաքապետի տեղակալ։ 2016 թվականի ընդհանուր ընտրությունների արդյունքում ընտրվել է Իսպանիայի խորհրդարանի պատգամավոր։


== Ծանոթագրություններ ==
Պոլովինկա (գյուղ, Ուստ-Կուտսկի շրջան)

Անվան այլ կիրառումների համար տե՛ս՝ ՊոլովինկաՊոլովինկա (ռուս.՝ Половинка), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը վերջին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իշխանաց կղզիների թանգարան

Իշխանաց կղզիների թանգարան (թուրքերեն՝ Adalar Müzesi), թանգարան Բյույուքադայում, Իշխանաց կղզիներում (թուրքերեն՝ Adalar), Թուրքիայի Ստամբուլի նահանգում։ Նվիրված է Իշխանաց կղզիների պատմությանը։


== Դիրք և պատմություն ==
Թանգարանը գտնվում է Բյույուքադայի արևելյան կողմում, կղզեխմբի ամենամեծ կղզում, Ստամբուլի փոքրասիական հատվածում, Մարմարա ծովում, 40°51′22″ հս․ լ. 29°07′29″ ավ. ե. կոորդինատներով։
Թանգարանը հիմնադրվել է տեղական իշխանությունների կողմից և բացվել է 2010 թվականի սեպտեմբերի 10-ին։ Թանգարանն ունի 800 քմ ներքին և 1300 քմ արտաքին տարածք։


== Ցուցադրություններ ==
Նախասրահում ցուցադրված են Իշխանաց կղզիներից օդային լուսանկարներ և հիմնական տեղեկատվություն։ Հաջորդ սրահներում ցուցադրված են կղզիների կենսաբանական կյանքը ներկայացնող ցուցանմուշներ։ 400 միլիոն տարի առաջ գոյություն ունեցած ձկնատեսակների բրածո մնացորդները, որ հայտնաբերել է անգլիացի երկրաբան Ու. Ս. Սվանը 1860-ական թվականներին Բյույուքադայի հարավ-արևմտյան մասում գտնվող ավազային գոյացություններում, հավաքածուի կարևոր նմուշներից են։ Առկա են երկրաբանական հավաքածուներ, թռչնատեսակների նմուշներ, նշումներ կղզիների մասին` հնագույն հեղինակների կողմից, հիշատակություններ կղզիներում գոյություն ունեցած առաջին կենսաբանական ձևերի, կղզիների առաջին բնակիչների մասին։ Հաջորդ սրահներում ներկայացված են «Կղզիները որպես Ստամբուլի արվարձան», «Իշխանաց կղզիների ճարտարապետությունը», «Ժողովրդագրություն և միգրացիա», «Թիավարում և ջրային սպորտաձևեր», «Իշխանաց կղզիների սնվելու մշակույթը», «Կղզիների երաժիշտները» և այլ ցուցադրություններ։


== Այլ բաժիններ ==

Թանգարանն ունի գրադարան, որտեղ պահվում են Իշխանաց կղզիների մասին պատմող գրքեր, քարտեզներ, Օսմանյան արխիվներ, տեղեկություններ կղզիներում ծնված հայտնի մարդկանց մասին։ Կան նաև սեմինարներ անցկացնելու և երեխաների համար նախատեսված առանձին բաժիններ։ Ըստ թանգարանի էջի, պահվող փաստաթղթերի թիվը հասնում է 20.000-ի, լուսանկարներինը` 6.000-ի։ Թանգարանում Բյույուքադայից հայտնի ֆուտբոլիստ Լեֆտեր Կյուչյուկանդոնյանդիսին (1924-2012) նվիրված առանձին բաժին է ավելացվել` նրա մահից մի քանի ամիս անց։


== Ծանոթագրություններ ==
Բուրգոբերբախ

Բուրգոբերբախ (գերմ.՝ Burgoberbach), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 3359 մարդ (ըստ 2010 թվականի դեկտեմբերի 31-ի).։ Տարածքը 13,00 կմ² է։ Պաշտոնական կոդ՝ 09 5 71 127։
Քաղաքը ստորաբաժանվում է 7 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Տիգրան Հախնազարյան

Տիգրան Հախնազարյան (ապրիլի 18, 1987(1987-04-18), Երևան, Հայկական ԽՍՀ, ԽՍՀՄ), հայ ֆուտբոլիստ Ալաշկերտ ֆուտբոլային ակումբի պաշտպան, որը հանդես է եկել Հայաստանի ֆուտբոլի առաջնությունում։


== Ակումբային կարիերա ==
Հախնազարյանը պրոֆեսիոնալ ֆուտբոլիստի իր կարիերան սկսել է 17 տարեկան հասակում, երբ խաղում էր Աբովյանի «Կոտայք» ֆուտբոլային ակումբի կազմում։ Առաջին իսկ մրցաշրջանին ակումբի կազմում անցկացրել է 8 խաղ։ 2006 թվականին, ֆինանսական խնդիրների պատճառով, «Կոտայք» ֆուտբոլային ակումբը կազմալուծվում է՝ թողնելով ֆուտբոլիստներին ծանր վիճակում, քանի որ առաջնությանը մասնակից ակումբները արդեն ավարտել էին համալրման գործընթացը։ Այդ մրցաշրջանում անգործության մատնվելով՝ Հախնազարյանը տեղափոխվում է «Բանանց» ֆուտբոլային ակումբ։ Բայց այդ մրցաշրջանը ավելի լավը չէր, քան նախորդը, քանի որ գավաթային մրցաշարում «Բանանց-2» ֆուտբոլային ակումբի կազմում անցկացնում է ընդամենը մեկ խաղ։
2008 թվականին հայտնվում է Ուլիս ֆուտբոլային ակումբում։ Առաջին երկու մրցաշրջաններին Հախնազարյանը հանդես է գալիս Սևադա Արզումանյանի կազմած սխեմայով։ 2010 թվականից տեղափոխվում է հիմնական կազմ։ Նույն մրցաշրջանին նորամուտ է կատարել եվրոգավաթներում՝ խաղալով երկու խաղային մենամարտ «Բնեյ Իեգուդա» ֆուտբոլային ակումբի դեմ, որոնք ավարտվել են վերջիններիս նվազագույն գերազանցությամբ՝ 0:1 հաշվով։
Նաև երկու մրցաշրջան անընդմեջ առաջնությունում դարձել է բրոնզե մրցանակակիր։ 2011 թվականը Հախնազարյանի համար դառնում է հաղթական։ «Ուլիս» ֆուտբոլային ակումբը ընդմիջումով գլխավորում է մրցաշարային աղյուսակը և պատմության մեջ առաջին անգամ դառնում Հայաստանի չեմպիոն։


== Ելույթների վիճակագրություն ==
2012 թվականի դեկտեմբերի 7-ի տվյալներով


== Ձեռքբերումներ ==
 «Ուլիս»
2011 թվական Հայաստանի ֆուտբոլի առաջնություն
2009 և 2010  Հայաստանի չեմպիոնատի բրոնզե մեդալակիր


== Ծանոթագրություններ ==


== Արտաքին հղումներ ==
Տիգրան Հախնազարյան - Հայաստանի ֆուտբոլի ֆեդերացիա
Профиль на footballdatabase.eu (անգլ.)
Ֆուտբոլիստի էջը soccerway.com կայքում(անգլ.)
Արևի դուստրը

Արևի դուստրը (ռուս.՝ «Дочь солнца»), 1963 թվականի խորհրդային նկարված մուլտիպլիկացիոն ֆիլմ, Հյուսիսի ժողովուրդների (մասնավորապես Չուկոտկայի էսկիմոսների) հեքիաթների էկրանավորում՝ ստեղծված ռեժիսոր Ալեքսանդրա Սնեժկո-Բլոցկայայի կողմից։
«Արևի դուստրը» մուլտֆիլմը «Սոյուզմուլտֆիլմ» ստուդիայի վետերան Ալեքսանդրա Սնեժկո-Բլոցկայայի 1960-ական թվականների նոր որոնումների վառ դրսևորումն է։


== Սյուժե ==
Ամեն ինչ սկսվում է նրանով, որ էսկիմոսներն սպասում են բևեռային գիշերվա ավարտին, որը շուտով պետք է իր տեղը զիջի արևին։ Սակայ ն նշանակված օրն արևը չի հայտնվում երկնակամարում։ Դա տեղի չի ունենում նաև հաջորդ օրը։ Անհանգստացած բնակիչներն օգնության համար դիմում են գյուղի շամանին, որը խաբեությամբ որսորդներին ստիպում է հմայության դիմաց իրեն տալ որսորդական բոլոր հաղթանշանները և ստորությամբ հրաժարվում օգնել որևէ կերպ։ Այդ ժամանակ երիտասարդ քաջարի որսորդը գնում է արևին փնտրելու։ Նրա ճանապարհը երկար է ու վտանգներով լի, սակայն նա գտնում է արևին ու իմանում սարսափելի նորությունը. Սառնամանիքը գողացել է Արևի դստերը՝ գեղեցկուհի Գարնանը։ Քաջարի պատանին ուղևորվում է գտնելու Արևի դստերը։


== Ստեղծողներ ==
Ստեղծողները նշված են ըստ մուլտֆիլմի ենթագրերի։


== Թողարկում ==
1990-ական թվականների կեսերին մուլտֆիլմը թողարկվել է տեսաերիզով խորհրդային լավագույն մուլտֆիլմերի հավաքածուներում Studio PRO Video և «Союз Видео» ստուդիայի կողմից։
2009 թվականի սեպտեմբերի 3-ին «Արևի դուստրը» մուլտֆիլմը պաշտոնապես թողարկվել է DVD սկավառակով «Союз-видео» ընկերության կողմից։ Սկավառակում ընդգրկվել են հետևյալ մուլտֆիլմերը՝ «Ո՞վ է առաջինը» (ռուս.՝ «Кто первый?»), «Նավաստի Ստյոպան» (ռուս.՝ «Стёпа-моряк»), «Արևի դուստրը» , «Մենք Շերլոկ Հոլմսի հետ» (ռուս.՝ «Мы с Шерлоком Холмсом»), «Պոնին վազում է շրջանագծով» (ռուս.՝ «Пони бегает по кругу»), «Ես սպասում եմ ճուտիկի» (ռուս.՝ «Я жду птенца»), «Պերֆիլը և Ֆոման (ռուս.՝ «Перфил и Фома»), «Չորսը նույն բակից» (ռուս.՝ «Четверо с одного двора»), «Գաղտնիքով արկղիկ» (ռուս.՝ «Шкатулка с секретом»)։


=== Տեխնիկական բնութագիր ===
Ձայն – Русский Dolby Digital 2.0 Mono
Տարածաշրջանային կոդ – 0 (All)
Պատկեր – Standart 4:3 (1,33:1);
Գույն – PAL
Փաթեթավորում – Ստվարաթղթե բոքս + кеер case
Տարածող – «Союз-видео»


== Ծանոթագրություններ ==


== Գրականություն ==
Юрий Стрижевский Дочь солнца. — М.: Всесоюзное бюро пропаганды киноискусства, 1967. — 18 с. — (Фильм-сказка). — 300 000 экз. . Книга по мультфильму. Художник И. Урманче.


== Արտաքին հղումներ ==
«Արևի դուստրը» մուլտֆիլմը «Անիմատոր.ռու» կայքում
«Дочь солнца». Стрижевский, Ю. Archived 2018-10-06 at the Wayback Machine.
Բերիո թեմ

Բերիո Հայոց թեմ, Մեծի Տանն Կիլիկիո կաթողիկոսության երկրորդ մեծ և հնագույն թեմն է։ Առաջնորդանիստը Հալեպի Սրբոց Քառասնից Մանկանց Մայր Եկեղեցին է (15-րդ դար)։ Թեմի առաջնորդն է Շահան Ա. արքեպիսկոպոս Սարգիսյանը։ 1660-ական և 1920-ական թվականները Հալեպը եղել է Կիլիկիո կաթոդիկոսության վարչական և հոգևոր կենտրոնը։ Բերիո թեմում գործում է Ջեզիրեի առաջնորդական փոխանորդությունը, իսկ մնացած հայաբնակ շրջանների և Հալեպի թաղերի եկեղեցիները կառավարում են թաղական խորհուրդները։ Թեմի հնագույն եկեղեցիներից է Հալեպի Սուրբ Աստվածածինը (առաջնորդանիստ եկեղեցու տարածքում, այժմ՝ Զարեհյան թանգարան), որը եղել է ուխտատեղի ոչ միայն հայերի, այլև այլազգիների համար։


== Հալեպում գործող եկեղեցիները ==
Հալեպում գործում են Սուրբ Գրիգոր Լուսավորիչ, Սուրբ Վարդան, Սուրբ Գևորգ, Սուրբ Հակոբ, Սուրբ Աստվածածին եկեղեցիները, պաշտոնավարում են 14 քահանաներ։ Թեմի տարածքում են գտնվում՝ Արամոյում՝ Սուրբ Ստեփանոս (12-րդ դար, նորոգվել է 1958 թվականին), Կամիշլիում՝ Սուրբ Հակոբ, Լաթաքիայում՝ Սուրբ Աստվածածին (10-րդ դար), Կարադուրանում՝ Սուրբ Աստվածածին (նորոգվել է 1960 թվականին), Հասիչեում (Հասաքե)՝ Սուրբ Հովհաննու Կարապետ, Յագուպիեում՝ Սուրբ Հռիփսիմե (նորոգվել է 1954 թվականին), Քեսաբում՝ Սուրբ Աստվածածին (19-րդ դար), Ռաս ուլ Այնում՝ Սուրբ Աստվածածին եկեղեցիները, Յագուպիեում՝ Սուրբ Հռիփսիմե եկեղեցին և Սուրբ Աննա ուխտատեղի-մատուռը, Մարկատեում՝ Սուրբ Հարություն մատուռը (1995), Քյորքյանեում՝ Սուրբ Ստեփանոս ուխտատեզի-մասաաը (գործել է մինչև 19-րդ դարի սկիզբը)։ Դեյր էզ Զորում գործել է Սուրբ Հռիփսիմե եկեղեցին (1931), որը նորոգումից հետո վերաօծվել է և վերանվանվել Սուրբ Նահատակաց եկեղեցի (1990)։ Ջեզիրեի առաջնորդական փոխանորղությունը հիմնվել է 1943 թվականին։ Կենտրոնը Կամիշլիի Սուրբ Հակոբ եկեղեցին է։ Առաջին առաջնորդական փոխանորդն է եղել Խորեն վարդապետ Բարոյանը (հետագայում՝ Մեծի Տանն Կիլիկիո կաթողիկոս)։ Ներկայիս առաջնորդական փոխանորդն է Բաբգեն ծ. վարադապետ Չարյանը։ Բերիո թեմի հովանու տակ են գործում «Զարեհյան» գանձատունը (1991), «Արամ Մանուկյան» ժողովրդային տունը (բաղկացած է ներքնահարկի «Սպիտակ» երիտասարդական սրահից, «Լևոն Շանթ» մշակութային սրահից, «Անի» ճաշասրահից, «Դալար» սրճարանից)։ Առաջնորդանիստ եկեղեցուն կից են «Օշական» գրատունը (1989), «Արևելք» տպարանը (1946) և այլն։ Գործում են նաև ուսումնական, դատաստանական, առողջապահական, ընկերային ծառայության, կրոնական դաստիարակության, թաղական խորհուրդները, կալվածների հոգաբարձությունը, վերաքննիչ ատյանը, շինարարական խորհրդատու մարմինը, հոգաբարձական և խնամակալական կազմերը, «Հովսեփ և Անահիտ Մարգարյան» փոխատվության և «Կյանք մը փրկենք» հիմնադրամները։
Գեղհովիտ (գետակ)

Անվան այլ կիրառումների համար տե՛ս՝ Գեղհովիտ (այլ կիրառումներ)Գեղհովիտ, գետակ Արաքսի ավազանում, նրա ձախակողմյան վտակ Քասաղի աջ օժանդակը։


== Ծանոթագրություններ ==
Սեկրետարևկա

Սեկրետարևկա (ուկրաիներեն՝ Секретарівка), գյուղ Ուկրաինայի Խարկովի մարզի Բարվենկովոյի շրջանում։
1981 թվականի տվյալներով Սեկրետարևկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լև Տոլստոյի անվան թիվ 128 դպրոց

Լև Տոլստոյի անվան թիվ 128 դպրոց, հանրակրթական դպրոց Երևանի Արաբկիր վարչական շրջանում։


== Պատմություն ==
Դպրոցի քարակերտ տուֆե շենքը կառուցվել է 1960 թվականին։ 1962 թվականին կոչվել է թիվ 128 դպրոց և անվանվել ռուս գրող Լև Տոլստոյի անունով, գործել է 1962 թվականի սեպտեմբերի 1-ից։ Սկզբում դպրոցը եղել է երեկոյան 8-ամյա, այնուհետև՝ միջնակարգ։ 1988 թվականին դպրոցում հայոց լեզուն դարձել է պետական լեզու, դպրոցը ̀ հայկական։ Հայոց լեզվին զուգահեռ խորացվել է ռուսաց լեզվի ուսումնասիրությունը։
1982 թվականին դպրոցի առջև տեղադրեվել է Լև Տոլստոյի կիսանդրին (քանդակագործ՝ Լևոն Թոքմաջյան, Ճարտարապետ՝ Ռոմեո Ջուլհակյան), որն ընդգրկված է Երևանի Արաբկիր վարչական շրջանի պատմության և մշակույթի անշարժ հուշարձանների ցանկում։


== Տնօրեններ ==
Մարտին Մարտիրոսի Ղազարյան, 1962-1969
Ռաֆայել Սմբատի Խոջոյան, 1969-1975
Ներսես Հովհաննեսի Ներսիսյան, 1975-1987
Գրետա Գուրգենի Շադունց, 1987-2000
Եվա Հենրիկի Խաչատրյան, 2000-2009
Մելադա Վազգենի Հովակիմյան, 2009-2010
Լուսինե Խաչիկի Ղասաբօղլյան, 2010
Վիկտորյա Սուքիասյան, 2010-2016
Անահիտ Ուզունյան, 2018


== Շրջանավարտներ ==
Կարեն Կարապետյան, Էդուարդ Մուշեղյան, Դավիթ Ղուլյան, Արտաշես Բեյբության, Անահիտ Ղազարյան, Լիանա Հովակիմյան, Սուրեն Թումասյան, Զարուհի Արզումանյան


== Ծանոթագրություններ ==
Ռոդելլո

Ռոդելլո  (իտալ․՝Rodello), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 971 մարդ (2008 թվականի տվյալներով)։ Բնակչության խտությունը 110 մարդ/կմ²։ Տարածքը՝ 9 կմ²։ Փոստային ինդեքս՝ 12050։ Հեռախոսային կոդ՝ 0173։
Բնակավայրի հովանավորն է համարվում սուրբ Լավրենտինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0173 617107
Էլեկտրոնային հասցե` rodello@ruparpiemonte.it
Պաշտոնական կայք` http://www.comune.rodello.cn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հրո Երկիր

Իսլա-Գրանդե դե Տյերրա դել Ֆուեգո (իսպ.՝ Isla Grande de Tierra del Fuego, թարգմ. Կրակի Երկրի Մեծ Կղզի), կղզի Հարավային Ամերիկայի հարավում, Հրո երկիր կղզեխմբում։ Բաժանվում է Մագելլանի նեղուցով որը կազմում է Tierra del Fuego կղզիախմբի մաս։ 1881 թվականին կղզին բաժանվել է Արգենտինայի և Չիլիի միջև, որոնք նախկինում ներկայացրել են պահանջներ կղզու ամբողջ տարածքի համար։ Կղզու արևելյան մասը 29 485 կմ² մակերեսով, որը կազմում է ամբողջ կղզու 61,43%-ը և ադմինիստրատիվորեն պատկանում է Չիլիին (Տյերրա դել Ֆուեգո և Չիլիյան Անտարկտիկա պրովինցիա)։ Արևմտյան մասը 18 507 կմ² մակերեսով, որը կղզու 38,57%-ն է կազմում, պատկանում է Արգենտինային (Tierra del Fuego, Antártida e Islas del Atlántico Sur պրովինցիա)։ Ընդհանուր մակերեսը 47 992 կմ² ինչը նշանակում է, որ այն կղզիների մեջ զբաղեցնում է 29-րդ տեղը։ Գլխավոր քաղաքները երկուսն են, Ուշուայա և Ռիո-Գրանդե որոնք գտնվում են կղզու արգենտինյան մասում։ Կղզու ամենաբարձր կետը Դարվին սարն է (բարձրությունը 2488 մ) Չիլիում։ Կղզու այլ քաղաքներն են Տոլուին (Արգենտինական մասում) և Պորվենիր (Չիլիի մասնում)։
Մարդկանց հնագույն բնակավայրերը սկսել են հայտնվել կղզում ավելի քան 10 հազար տարի հառաջ։ Յագհան ազգության ներկայացուցիչները հավանաբար եղել են այս վայրի ամենահին բնակիչները։ Հայտնաբերված են հնագիտական հուշարձաններ որոնք հավանաբար կապ են ունեցել հենց այդ ազգության հետ։


== Անվանում ==
Հայտնագործել է Ֆեռնան Մագելանը 1520 թվականին և այնտեղ երևացող կրակների առատության պատճառով (որոշ բացատրություններով դրանք եղել են խարույկներ, ուրիշները գտնում են, որ դրանք եղել են նավակներում հուրհրատող կրակներ) այն անվանել է Tierra del Fuego, որն իսպաներեն բառացի նշանակում է «Հրո Երկիր»։


== Ծանոթագրություններ ==
Հայոց ցեղասպանության հուշարձան (Բրատիսլավա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, խաչքար Սլովակիայի Բրատիսլավա քաղաքում։


== Պատմություն ==
Խաչքար-կոթողը կառուցվել է ի հիշատակ հայոց ցեղասպանության զոհերի՝ 2004 թվականի նոյեմբերի 30-ին։ Խաչքարի վրա սլովակերեն, հայերեն, անգլերեն մակագրված է. 

Խաչքարը կառուցվել է Սլովակիայի հայ համայնքի և նրա ղեկավար Աշոտ Գրիգորյանի նախաձեռնությամբ։
Սլովակիայի Ազգային խորհուրդը 2004 թվականի նոյեմբերին ընդունել է Հայոց ցեղասպանությունը հաստատող բանաձև, իսկ 2009 թվականի սեպտեմբերից երկրում գործում է
«Հայոց ցեղասպանության մերժումը քրեականացնող օրենք։


== Ծանոթագրություններ ==
Ռոթելսայմ

Ռոթելսայմ (ֆր.՝ Rottelsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 318 մարդ, բնակչության խտությունը` 133.05 մարդ/կմ²։ Բնակավայրը զբաղեցնում է 2.39 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 20 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 217 աշխատունակ (15-64 տարեկան)  բնակիչ, որոնցից ակտիվ էին 170-ը, իսկ ոչ ակտիվները` 47։ Ակտիվության ցուցանիշը կազմում է 78,3 %։ 170 աշխատունակ մարդկանցից աշխատել է 164 անձ (90 տղամարդ և 74 կին)։ Գործազուրկ են եղել 6 անձ (3 տղամարդ և 3 կին)։ 47 անաշխատունակներից 23-ը եղել են աշակերտներ կամ ուսանողներ, 16-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(8055) Արնիմ

(8055) Արնիմ (անգլ.՝ Arnim), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,035862 ա. մ., առավելագույնը մոտենում է 2,3631 ա. մ. հեռավորության վրա և հեռանում 3,7086 ա. մ.։ Արեգակի շուրջ մեկ ամբողջական պտույտ է կատարում 1932,06 երկրային օրվա ընթացքում, իր ուղեծրով շարժվելով միջինում 0,186329 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8055) Արնիմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուհնու (գյուղ, Ռուհնու շրջան)

Անվան այլ կիրառումների համար տե՛ս՝ Ռուհնու (այլ կիրառումներ)Ռուհնու (էստ․՝ Ruhnu), գյուղ Էստոնիայի Սաարեմաա նահանգի Ռուհնու շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վայգենդորֆ

Վայգենդորֆ (գերմ.՝ Weigendorf), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 1225 մարդ (ըստ 2010 թվականի դեկտեմբերի 31-ի)։ Տարածքը 12,54 կմ² է։ Պաշտոնական կոդ՝ 09 3 71 157։


== Ծանոթագրություններ ==


== Արտաքին հղումներ ==
Պաշտոնական էջ
Դմիտրիևկա (գյուղ, Ուսմանսկի շրջան)

Անվան այլ կիրառումների համար տե՛ս՝ ԴմիտրիևկաԴմիտրիևկա (ռուս.՝ Дмитриевка), գյուղ Ռուսաստանի Լիպեցկի մարզի Ուսմանսկի շրջանի կազմում։
Բնակչությունը ըստ վերջին գրանցված տվյալների կազմում էր 279 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներքին Անկուզիք եկեղեցի

Ներքին Անկուզիքի եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության լքված Ներքին Անկուզիք գյուղում (Ջուլֆայի շրջան)։ Եկեղեցին գտնվում էր լքված գյուղի հյուսիսային մասում։


== Պատմություն ==
Ներքին Անկուզիքի եկեղեցին հիմնադրվել է 11-12-րդ դարերում և մի քանի անգամ վերանորոգվել։ Վերջին անգամ այն վերանորոգվել է 17-րդ դարում։


== Ճարտարապետություն ==
Եկեղեցին հորինվածքով եղել է բազմանկյուն աբսիդով, երկու գավիթներով և սրահով բազիլիկ կառույց։


== Ոչնչացում ==
Եկեղեցու աբսիդը և հիմքը դեռևս կանգուն էին 2001 թվականի հոկտեմբերի 7-ի դրությամբ, սակայն այն հիմնովին ավիրվել է մինչև 2009 թվականի նոյեմբերի 11-ը ընկած ժամանակահատվածի ինչ-որ պահին։ Եկեղեցու շինարարական քարերը հանվել են և տեղանքը բուլդոզերով հարթեցվել է, ինչպես փաստում է Caucasus Heritage Watch-ի հետաքննությունը։


== Ծանոթագրություններ ==
Փարվանա (այլ կիրառումներ)

Փարվանա, կարող է վերաբերել՝

Փարվանա - Հովհաննես Թումանյանի ստեղծագործություններից։
Փարվանա - գետ Ջավախքի բարձրավանդակի հյուսիսում, Կուրի աջ վտակը։
Փարվանա - լիճ Ջավախքում։
Փարվանա - խորհրդային մուլտֆիլմ։
Կալերիա Կիսլովա

Կալերիա Վենեդիկտովնա Կիսլովա (ռուս.՝ Калерия Венедиктовна Кислова, ապրիլի 20, 1926(1926-04-20), Կարգատ, Q4325477?, Սիբիրի երկրամաս, ՌԽՖՍՀ, ԽՍՀՄ), խորհրդային և ռուսական հեռուստատեսության ռեժիսոր։ ՌՍՖՍՀ արվեստի վաստակավոր գործիչ (1985), ԽՍՀՄ պետական մրցանակի դափնեկիր (1977)։ 1977-2006 թվականներին եղել է «Время» (հայ․՝ «Ժամանակ») հաղորդման գլխավոր ռեժիսոր։


== Կենսագրություն ==
Կալերիա Կիսլովան 1926 թվականի ապրիլի 20-ին գյուղատնտեսի ընտանիքում։ Հայրը եղել է «իսկական գնչու»։ Մանկությունն անցկացրել է Սիբիրի Մասլյանինո գյուղում, տարված է եղել ձայնապնակներով գնչուական երգերի ունկնդրմամբ։ Տասնհինգ տարեկան հասակում, իմանալով, որ «Ռոմեն» թատրոնը հյուրախաղերով ելույթ է ունենալու հարևան Նովոսիբիրսկում, մեկնել է այնտեղ, որ տեսնի իր կուռքին՝ դերասանուհի Նադեժդա Կիսելյովային՝ Սև Լյալյային։ Ներկա գտնվելով ներկայացումների՝ կարողացել է ծանոթանալ Լյալյայի հետ և նրա ազդեցությամբ որոշել է իր կյանքը կապել թատրոնի հետ։
Սովորել է Նովոսիբիրսկի «Կարմիր ջահ» («Красный факел») թատրոնի ստուդիայում, ապա Ռուսաստանի թատերական արվեստի համալսարանում։ Բուհն ավարտելուց հետո մի որոշ ժամանակ աշխատել է գավառական թատրոններում։ 1961 թվականին սկսել է աշխատել հեռուստատեսությունում՝ դառնալով ռեժիսորի օգնական Նովոսիբիրսկի ստուդիայում, սակայն նույն թվականին տեղափոխվել է Մոսկվա՝ աշխատանքի անցնելով Կենտրոնական հեռուստատեսության Երիտասարդական խմբագրությունում։ 1974 թվականին սկսել է աշխատել Կենտրոնական հեռուստատեսության ինֆորմացիայի գլխավոր խմբագրությունում (որն զբաղվել է նաև «Время» ծրագրի ստեղծմամբ) և երեք տարի անց նշանակվել խմբագրության գլխավոր խմբագիր։
Մի քանի տասնամյակի ընթացքում Կալերիա Կիսլովան ղեկավարել է երկրի գլխավոր իրադարձությունների նկարահանմամբ (Օլիմպիական խաղեր 1980, առաջին հեռուստակամուրջ Խորհրդային Միության և Միացյալ Նահանգների միջև և այլն), ինչպես նաև նկարահանել նրա նրա ղեկավարներին (ըստ Եկատերինա Անդրեևայի՝ Կիսլովան եղել է միակը, ում Բորիս Ելցինը «թույլ է տվել ուղղել իրեն, փոխել տեղը ճիշտ դնել լույսը»), եղել է խմբագրության միակ աշխատակիցը, ում հասանելի է եղել պետական գաղտնիքը։ 1975 թվականից փաստացիորեն եղել է Լեոնիդ Բրեժնևի անձնական ռեժիսորը, որը Հեյդար Ալիևի խոսքով Կալերիա Կիսլովային կոչել է «մեր Միսս հեռուստատեսություն» («наша Мисс Телевидение»)։
2006 թվականին Կալերիա Կիսլովան հեռացել է գլխավոր ռեժիսորի պաշտոնից և դարձել ռեժիսոր-խորհրդատու, իսկ 2017 թվականի դրությամբ եղել է Ռուսաստանի Առաջին ալիքի» ամենատարեց աշխատակիցներից մեկը։


== Պարգևներ ==
«Հայրենիքին մատուցած ծառայությունների համար»II աստիճանի շքանշանի մեդալ (27 նոյեմբերի, 2006) – «հայրենական հեռուստատեսության զարգացման գործում ունեցած մեծ ներդրման և բազմամյա բեմնավոր աշխատանքի համար»,
2011 թվականի «Телегранд» մրցանակի դափնեկիր։


== Ծանոթագրություններ ==


== Արտաքին հղումներ ==
К. В. Кислова на сайте «Музей телевидения и радио в Интернете» Archived 2018-03-09 at the Wayback Machine.